b'\n_START_ARTICLE_\nRMI/IIOP\n_START_PARAGRAPH_\nRMI-IIOP (angl. remote method invocation over internet inter orb protocol) \xe2\x80\x93 standart\xc5\xb3 sistema koordinuotam keli\xc5\xb3 program\xc5\xb3 darbui Internete._NEWLINE_RMI/IIOP yra bandymas sujungti RMI ir CORBA architekt\xc5\xabras, siekiant supaprastinti CORBA programavim\xc4\x85, neatsisakant jos teikiam\xc5\xb3 galimybi\xc5\xb3. Kuriant \xc5\xa1\xc4\xaf standart\xc4\x85, buvo atsisakyta objekt\xc5\xb3 apra\xc5\xa1ymo atskira IDL kalba. Labai pla\xc4\x8diai CORBA naudojamas automati\xc5\xa1kai generuotas kodas daug kur pakeistas refleksijos metodais. Ten, kur kodo generatorius vis dar naudojamas, jis susirenka reikiam\xc4\x85 informacij\xc4\x85 irgi per refleksij\xc4\x85, nereikalaudamas jos apra\xc5\xa1yti atskirai. Taigi RMI/IIOP lengviau i\xc5\xa1mokti ir papras\xc4\x8diau, grei\xc4\x8diau naudoti. Ta\xc4\x8diau refleksija dirba l\xc4\x97\xc4\x8diau nei generuotas kodas. B\xc5\xabdamas naujesnis, \xc5\xa1is standatas taip pat n\xc4\x97ra tiek gerai \xe2\x80\x9enu\xc5\xa1lifuotas\xe2\x80\x9c kaip CORBA. Nors RMI/IIOP irgi siekia b\xc5\xabti nepriklausoma nuo programavimo kalb\xc5\xb3 ir vykdymo platformos, CORBA straipsnio ra\xc5\xa1ymo metu gerai palaiko daugiau kalb\xc5\xb3. Bet kuriuo atveju, \xc5\xa1is standartas laikomas geresniu u\xc5\xbe RMI kur\xc4\xaf sud\xc4\x97tinga naudoti u\xc5\xbe Java rib\xc5\xb3._NEWLINE_CORBA ir RMI/IIOP naudoja tuos pa\xc4\x8dius ry\xc5\xa1io protokolus ir turi i\xc5\xa1 esm\xc4\x97s t\xc4\x85 pat\xc4\xaf objekto - tarno - orbo organizacijos plan\xc4\x85. Galimas dialogas tarp CORBA ir RMI/IIOP sistem\xc5\xb3.'